บาทเปิด 34.61/63 บาทต่อดอลล่าร์
เงินบาทเปิดตลาด 34.61/63 บาทต่อดอลล่าร์  แนวโน้มแกว่งกรอบแคบ รอปัจจัยใหม่ มองกรอบวันนี้ 34.55-34.70
19 ส.ค. 2559

เงินบาทเปิดตลาด 34.61/63 บาทต่อดอลล่าร์  แนวโน้มแกว่งกรอบแคบ รอปัจจัยใหม่ มองกรอบวันนี้ 34.55-34.70 
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 34.61/63 บาท/ดอลลาร์ ใกล้เคียงจากช่วงเย็นวานนี้ที่ปิดตลาดที่ระดับ 34.60 บาท/ดอลลาร์
วันนี้คาดว่าเงินบาทจะทรงตัวในกรอบแคบๆ เพราะยังไมี่มีปัจจัยที่สำคัญมากนัก น่าจะเป็นการขยับตามแรงซื้อขายในระหว่างวัน ขณะที่เมื่อวานนี้มีการเผยแพร่รายงานการประชุมคณะกรรมการกำหนดนโยบายการเงินของธนาคารกลางสหรัฐ (FOMC) ซึ่งก็ยังไม่มีความชัดเจนในเรื่องการขึ้นอัตราดอกเบี้ย
"บาทวันนี้คงนิ่งๆ ยังไม่มีตัวเลขเศรษฐกิจอะไรที่น่าสนใจออกมาในวันนี้ บาทคงน่าจะขยับตามแรงซื้อขายมากกว่า" นักบริหารเงินกล่าว
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 34.55-34.70 บาท/ดอลลาร์